CELEX: 32021R1319
Language: hr
Date: 2021-08-09 00:00:00
Title: Provedbena uredba Komisije (EU) 2021/1319 оd 9. kolovoza 2021. o odobravanju izmjena specifikacija nove hrane ulje od sjemenki biljke korijandra Coriandrum sativum i o izmjeni Provedbene uredbe (EU) 2017/2470 (Tekst značajan za EGP)

10.8.2021   
               
               
                  HR
               
               
                  Službeni list Europske unije
               
               
                  L 286/12
               
            
         PROVEDBENA UREDBA KOMISIJE (EU) 2021/1319
         оd 9. kolovoza 2021.
         o odobravanju izmjena specifikacija nove hrane ulje od sjemenki biljke korijandra Coriandrum sativum i o izmjeni Provedbene uredbe (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:
         
                     (1)
                  
                  
                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji.
                  
               
                     (2)
                  
                  
                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.
                  
               
                     (3)
                  
                  
                     Provedbenom odlukom Komisije 2014/155/EU (3) odobreno je, u skladu s Uredbom (EZ) br. 258/97 Europskog parlamenta i Vijeća (4), stavljanje na tržište u Uniji ulja od sjemenki biljke korijandra Coriandrum sativum kao novog sastojka hrane za uporabu u dodacima prehrani.
                  
               
                     (4)
                  
                  
                     U listopadu 2017. društvo Ovalie Innovation („podnositelj zahtjeva”) obavijestilo je Komisiju o svojoj namjeri da na tržište stavi sirovo ulje od sjemenki biljke korijandra Coriandrum sativum kao novi sastojak hrane u skladu s člankom 5. Uredbe (EZ) br. 258/97. Podnositelj zahtjeva stoga je dostavio izvješće u skladu s člankom 3. stavkom 4. Uredbe (EZ) br. 258/97 nadležnom tijelu Irske, koje je, na temelju znanstvenih dokaza koje je podnositelj zahtjeva dostavio, zaključilo da je ulje od sjemenki biljke korijandra Coriandrum sativum u osnovi ekvivalentno ulju od sjemenki korijandra odobrenom Provedbenom odlukom 2014/155/EU.
                  
               
                     (5)
                  
                  
                     Provedbenom uredbom Komisije (EU) 2019/456 (5) i Provedbenom uredbom Komisije (EU) 2019/2165 (6) odobrene su promjene specifikacija nove hrane ulje od sjemenki biljke korijandra Coriandrum sativum, i to sniženje donje vrijednosti saponifikacijskog broja sa 186 mg KOH/g na 179 mg KOH/g i minimalne razine oleinske kiseline s 8,0 % na 7,0 %.
                  
               
                     (6)
                  
                  
                     Podnositelj zahtjeva podnio je 12. siječnja 2021. zahtjev Komisiji u skladu s člankom 10 stavkom 1. Uredbe (EU) 2015/2283 za promjenu specifikacija nove hrane „ulje od sjemenki biljke korijandra Coriandrum sativum”. Podnositelj zahtjeva zatražio je povećanje kiselinskog broja ulja od sjemenki biljke korijandra s 2,5 mg KOH/g ulja kako je navedeno u Unijinu popisu nove hrane na ≤ 3,5 mg KOH/g ulja i promjenu opisa boje iz „žućkaste boje” u „žućkaste do smeđe boje”.
                  
               
                     (7)
                  
                  
                     Podnositelj zahtjeva obrazložio je svoj zahtjev navodeći da su te izmjene potrebne kako bi se uzele u obzir prirodne varijacije vizualnih svojstava tog ulja i razinâ slobodnih masnih kiselina u njemu, izmjerenih titracijom ulja od sjemenki biljke korijandra Coriandrum sativum s pomoću kalijevog hidroksida (KOH).
                  
               
                     (8)
                  
                  
                     Komisija smatra da nije potrebno da Europska agencije za sigurnost hrane („Agencija”) u skladu s člankom 10. stavkom 3. Uredbe (EU) 2015/2283 procijeni sigurnost predloženih izmjena specifikacije. Povećanje kiselinskog broja ulja od sjemenki korijandra s 2,5 mg na ≤ 3,5 mg KOH/g ulja usporedivo je s kiselinskim brojevima drugih uobičajenih jestivih ulja s dugom poviješću sigurne konzumacije te je ispod gornje granice od 4,0 mg KOH/g koju je za jestive masnoće i ulja utvrdila Zajednička Komisija FAO/WHO za Codex Alimentarius (7). Na temelju toga, te radi usklađenosti sa standardom koji je utvrdila Zajednička Komisija FAO/WHO za Codex Alimentarius, Komisija smatra da bi za kiselinski broj ulja od sjemenki korijandra trebalo utvrditi gornju granicu od 4,0 mg KOH/g. Predložene izmjene parametara specifikacije koje se odnose na fizički izgled ulja također su usporedive s prirodnim varijacijama uočenima kod praktički svih jestivih ulja i ne utječu na sigurnost ni na hranjivu vrijednost.
                  
               
                     (9)
                  
                  
                     Predložene izmjene kiselinskog broja i fizičkog izgleda ulja od sjemenki biljke korijandra Coriandrum sativum ne mijenjaju zaključke procjene sigurnosti koju je provela Agencija (8), kojima je potkrijepljeno prvotno odobrenje. Stoga je primjereno izmijeniti specifikacije nove hrane ulje od sjemenki biljke korijandra Coriandrum sativum u pogledu vrijednosti kiselinskog broja i fizičkog izgleda tog ulja.
                  
               
                     (10)
                  
                  
                     Informacijama u zahtjevu dostatno je obrazloženo da su predložene izmjene specifikacija nove hrane ulje od sjemenki biljke korijandra Coriandrum sativum u skladu s člankom 12. Uredbe (EU) 2015/2283.
                  
               
                     (11)
                  
                  
                     Prilog Provedbenoj uredbi (EU) 2017/2470 trebalo bi stoga na odgovarajući način izmijeniti.
                  
               
                     (12)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Unijin popis odobrene nove hrane, kako je propisan u članku 6. Uredbe (EU) 2015/2283 i uvršten u Prilog Provedbenoj uredbi (EU) 2017/2470, u dijelu koji se odnosi na novu hranu „ulje od sjemenki biljke korijandra Coriandrum sativum” mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 327, 11.12.2015., str. 1.
         
         
            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
         
            (3)  Provedbena odluka Komisije 2014/155/EU od 19. ožujka 2014. o odobravanju stavljanja na tržište ulja iz sjemena korijandera kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 85, 21.3.2014., str. 13.).
         
            (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).
         
            (5)  Provedbena uredba Komisije EU 2019/456 оd 20. ožujka 2019. o odobravanju promjene specifikacija nove hrane ulje od sjemenki biljke korijandra Coriandrum sativum u skladu s Uredbom (EU) 2015/2283 Europskog parlamenta i Vijeća te o izmjeni Provedbene uredbe Komisije (EU) 2017/2470 (SL L 79, 21.3.2019., str. 13.).
         
            (6)  Provedbena uredba Komisije (EU) 2019/2165 оd 17. prosinca 2019. o odobravanju promjene specifikacija nove hrane ulje od sjemenki biljke korijandra Coriandrum sativum u skladu s Uredbom (EU) 2015/2283 Europskog parlamenta i Vijeća te o izmjeni Provedbene uredbe Komisije (EU) 2017/2470 (SL L 328, 18.12.2019., str. 81.).
         
            (7)  CODEX STAN 19-1981, Rev. 2 – 1999.
         
            (8)  EFSA Journal 2013.;11(10):3422.
      
      
         
            PRILOG
            U tablici 2. (Specifikacije) u Prilogu Provedbenoj uredbi (EU) 2017/2470 unos za „ulje od sjemenki biljke korijandra Coriandrum sativum” zamjenjuje se sljedećim:
            
               
                           „Odobrena nova hrana
                        
                        
                           Specifikacije
                        
                     
                           Ulje od sjemenki biljke korijandra Coriandrum sativum
                           
                        
                        
                           Opis/definicija:
                           Ulje od sjemenki korijandra ulje je koje sadržava gliceride masnih kiselina, a proizvodi se od sjemenki biljke korijandra Coriandrum sativum L.
                           Žućkaste do smeđe boje, blagog okusa
                           CAS br.: 8008-52-4
                           Sastav masnih kiselina:
                           Palmitinska kiselina (C16:0): 2–5 %
                           Stearinska kiselina (C18:0): < 1,5 %
                           Petroselinska kiselina (cis-C18:1(n-12)): 60–75 %
                           Oleinska kiselina (cis-C18:1 (n-9)): 7–15 %
                           Linolna kiselina (C18:2): 12–19 %
                           α-linolenska kiselina (C18:3): < 1,0 %
                           Transmasne kiseline: ≤ 1,0 %
                           Čistoća:
                           Indeks refrakcije (20 °C): 1,466–1,474
                           Kiselinski broj: ≤ 4 mg KOH/g
                           Peroksidni broj (PV): ≤ 5,0 meq/kg
                           Jodni broj: 88–110 jedinica
                           Saponifikacijski broj: 179–200 mg KOH/g
                           Neosapunjive tvari: ≤ 15 g/kg”